Poštovane dame i gospodo molim vas da zauzmete vaša mjesta. Poštovane dame i gospodo poslanici, zastupnici i poštovani gosti otvaram 42. sjednicu Predstavničkog doma Parlamentarne skupštine Bosne i Hercegovine. Poštovane dame i gospodo zastupnici i uvaženi gosti na sjednicu su pozvani naši redovni gosti: predsjedavajući i članovi Predsjedništva BiH, predsjedavajući i članovi Vijeća ministara BiH, predstavnici međunarodnih organizacija i ambasada u Bosni i Hercegovini, koje redovno prate rad našeg Doma, predstavnici medija. Srdačno pozdravljam sve prisutne zastupnike i goste. Na današnju sjednicu izostanak su opravdali uvaženi zastupnik Miroslav Milovanović i zastupnica Diana Zelenika, a kašnjenje su najavili prema onome što su službe evidentirale, ja dakle govorim o onome što su evidentirale službe, zastupnici Staša Košarac i Salko Sokolović. Predsjedavajući Vijeća ministara BiH gospodin Denis Zvizdić, ministar vanjskih poslova gospodin Igor Crnadak i zamjenik ministra vanjskih poslova gospodin Josip Brkić dostavili su obavještenje o nemogućnosti prisustvovanja sjednici. Ministar finansija i trezora BiH gospodin Vjekoslav Bevanda također nije u mogućnosti prisustvovati sjednici, te će u ime Ministarstva biti prisutan gospodin Mirsad Žuga zamjenik ministra finansija i trezora BiH. Ministrica za ljudska prava i izbjeglice BiH gospođa Semiha Borovac najavila je svoje odsustvo, te će u ime Ministarstva biti prisutan gospodin Predrag Jović zamjenik ministrice. Prema informaciji Službe sjednici prisustvuje 26 zastupnika, od 26 zastupnika 25 je iz entiteta Federacija BiH i 1 zastupnik iz entiteta Republika Srpska. Ja konstatujem da sjednica ima kvorum, dakle pitanje je načina odlučivanja. Konstatujem, dakle, da sjednici od 14 zastupnika iz entiteta Republika Srpska prisustvuje samo jedan zastupnik. Koleginica Krišto i ja smo obavili konsultaciju i odlučili da napravimo pauzu od sat vremena i sazivamo sjednicu Proširenog kolegija Predstavničkog doma Parlamentarne skupštine BiH zbog ove situacije. Pozivam vas ovamo u salu, predsjednike klubova. Poštovane dame i gospodo zastupnici, cijenjeni gosti obavještavam vas da je Prošireni kolegij zasjedao u ovoj pauzi i donio odluku da se današnja sjednica Predstavničkog doma odloži i nastavi 07. marta 2017. godine u 10:00 sati. Dakle, onda kada je po našem Orjentacionom planu rada predviđeno održaanje sjednice sa dnevnim redom koji je opisan u 2 pozivu za današnju sjednicu, dopunjen svim tačkama koje do tada budu stekle uvjete da budu razmatrane na sjednici Predstavničkog doma. Hvala vam, vidimo se, dakle, na sjednici 07. marta. Sjednica prekinuta u 11:07 sati.